CELEX: 62014CN0596
Language: da
Date: 2014-12-22 00:00:00
Title: Sag C-596/14: Anmodning om præjudiciel afgørelse indgivet af Tribunal Superior de Justicia de Madrid, Sección 3 de lo Social (Spanien) den 22. december 2014 — Ana de Diego Porras mod Ministerio de Defensa

23.3.2015   
            
            
               DA
            
            
               Den Europæiske Unions Tidende
            
            
               C 96/3
            
         Anmodning om præjudiciel afgørelse indgivet af Tribunal Superior de Justicia de Madrid, Sección 3 de lo Social (Spanien) den 22. december 2014 — Ana de Diego Porras mod Ministerio de Defensa
   (Sag C-596/14)
   (2015/C 096/05)
   Processprog: spansk
   
      Den forelæggende ret
   
   Tribunal Superior de Justicia de Madrid, Sección 3 de lo Social
   
      Parter i hovedsagen
   
   
      Sagsøger: Ana de Diego Porras
   
      Sagsøgt: Ministerio de Defensa
   
      Præjudicielle spørgsmål
   
   
               1)
            
            
               Skal erstatning for ophøret af en tidsbegrænset ansættelse betragtes som værende omfattet af de ansættelsesvilkår, der henvises til i paragraf 4, stk. 1, i rammeaftalen, der er indgået af EFS, UNICE og CEEP (1)?
            
         
               2)
            
            
               Hvis denne erstatning betragtes som værende omfattet af ansættelsesvilkårene, skal arbejdstagere, som har en ansættelseskontrakt, der er indgået direkte mellem den pågældende og en arbejdsgiver, eller som indgår i et ansættelsesforhold, etableret direkte mellem den pågældende og en arbejdsgiver, når tidspunktet for ansættelseskontraktens eller ansættelsesforholdets udløb er fastlagt ud fra objektive kriterier, såsom en bestemt dato, fuldførelsen af en bestemt opgave eller indtrædelsen af en bestemt begivenhed, ved kontraktens udløb, da modtage den samme erstatning som en sammenlignelig fastansat med en tidsubegrænset ansættelseskontrakt, hvis ophøret af kontrakten er begrundet i objektive forhold?
            
         
               3)
            
            
               Såfremt arbejdstagere med et tidsbegrænset ansættelsesforhold har ret til at modtage den samme erstatning som en tidsubegrænset fastansat, hvis ophøret af kontrakten er begrundet i objektive forhold, skal artikel 49, stk. 1, litra c), i statutten for arbejdstagere da anse for at være en korrekt gennemførelse af Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP, eller er denne bestemmelse diskriminerende og i strid med dette direktiv, idet den er i undergraver med formålet hermed og den effektive virkning heraf?
            
         
               4)
            
            
               Såfremt der ikke foreligger objektive forhold, som kan begrunde, at vikaransatte fratages retten til at modtage erstatning for ophøret af et tidsbegrænset ansættelsesforhold, er den sondring, som statutten for arbejdstagere foretager mellem ansættelsesvilkårene for disse arbejdstagere og vilkårene for både fastansatte og de øvrige arbejdstagere med en tidsbegrænset ansættelse, da diskriminerende?
            
         
      (1)  Rådets direktiv 1999/70/EF af 28.6.1999 om rammeaftalen vedrørende tidsbegrænset ansættelse, der er indgået af EFS, UNICE og CEEP (EFT L 175, s. 43).